十首诗词，读懂冬天的美。孤寒之美
《江雪》
【唐】柳宗元
千山鸟飞绝，万径人踪灭。
孤舟蓑笠翁，独钓寒江雪。
暖引之美
《问刘十九》
【唐】白居易
绿蚁新醅酒，红泥小火炉。
晚来天欲雪，能饮一杯无？
踏雪之美
《逢雪宿芙蓉山主人》
【唐】刘长卿
日暮苍山远，天寒白屋贫。
柴门闻犬吠
，
风雪夜归人。
闻香之美
《梅花》
【宋】王安石
墙角数枝梅，凌寒独自开。
遥知不是雪，为有暗香来。
豪情之美
《别董大》
【唐】高适
千里黄云白日曛，北风吹雁雪纷纷。
莫愁前路无知己，天下谁人不识君。
风劲之美
《塞下曲》
【唐】卢纶
月黑雁飞高，单于夜遁逃。
欲将轻骑逐，大雪满弓刀。
凌寒之美
《白雪歌送武判官归京》
【唐】岑参
北风卷地白草折，胡天八月即飞雪。
忽如一夜春风来，千树万树梨花开。
散入珠帘湿罗幕，狐裘不暖锦衾薄。
将军角弓不得控，都护铁衣冷难着。
瀚海阑干百丈冰，愁云惨淡万里凝。
中军置酒饮归客，胡琴琵琶与羌笛。
纷纷暮雪下辕门，风掣红旗冻不翻。
轮台东门送君去，去时雪满天山路。
山回路转不见君，雪上空留马行处。
独思之美
《长相思》
【清】纳兰性德
山一程，水一程，身向榆关那畔行。
夜深千帐灯。风一更，雪一